9. การจัดการ

(1) โครงสร้างการจัดการ

โครงสร้างการจัดการของบริษัท แบ่งออกเป็นคณะกรรมการทั้งหมด 3 ชุด ได้แก่

1.1 คณะกรรมการบริษัท

  รายชื่อและตำแหน่งหน้าที่ของคณะกรรมการของบริษัท

รายชื่อ ตำแหน่งหน้าที่

1. นายสุธรรม โตทับเที่ยง ประธานกรรมการและผู้มีอำนาจลงนามผูกพันบริษัท

2. นายสุรินทร์ โตทับเที่ยง ประธานกรรมการบริหารและผู้มีอำนาจลงนามผูกพันบริษัท

3. นายสลิล โตทับเที่ยง กรรมการผู้อำนวยการใหญ่และผู้มีอำนาจลงนามผูกพันบริษัท

4. นายสวัสดิ์ โตทับเที่ยง กรรมการและผู้มีอำนาจลงนามผูกพันบริษัท

5. นางชุติมา โตทับเที่ยง กรรมการและผู้มีอำนาจลงนามผูกพันบริษัท

6. นางอุทัยวรรณ โตทับเที่ยง กรรมการและผู้มีอำนาจลงนามผูกพันบริษัท

7. นางสุภัทรา สินสุข กรรมการและผู้มีอำนาจลงนามผูกพันบริษัท

8. ม.ร.ว.ถนัดศรี สวัสดิวัฒน์ กรรมการ

9. นายคันธิศ อรัณยกานนท์ กรรมการ

10. พล.ต.อ.ชาญ รัตนธรรม กรรมการบุคคลภายนอกและกรรมการตรวจสอบ

11. นายสถิตย์ ลิ่มพงษ์พันธุ์ กรรมการบุคคลภายนอกและกรรมการตรวจสอบ

12. นางสมศรี วิกสิตพณิช กรรมการบุคคลภายนอกและกรรมการตรวจสอบ

 อำนาจหน้าที่ของคณะกรรมการบริษัท

1. การบุคคล

1.1 การวางระเบียบข้อบังคับการพนักงานของบริษัทฯ

1.2 การแต่งตั้ง , ถอดถอน ,โยกย้ายและลงโทษพนักงานระดับ กรรมการบริหาร

1.3 การประเมินผลและพิจารณาความดีความชอบของพนักงานระดับ กรรมการผู้จัดการ

2. การเงิน

2.1 อนุมัติงบประมาณประจำปีขั้นสุดท้าย

3. การบริหารทั่วไป

3.1 กำหนดแนวทางและนโยบายในการดำเนินงานของบริษัท

3.2 กำหนดโครงสร้างการบริหารงานของบริษัท

3.3 กำหนดหน้าที่ของ คณะกรรมการบริหาร และ กรรมการผู้จัดการ

- องค์ประกอบและการแต่งตั้งและถอดถอนคณะกรรมการบริษัทฯ ได้ดำเนินการให้เป็นไปตาม พรบ.
มหาชน โดยถือมติผู้ถือหุ้น ในการลงคะแนนเสียงในการแต่งตั้งและถอดถอนกรรมการ
จำนวนกรรมการสูงสุด ไม่เกิน 15 ท่าน การกำหนดสัดส่วนกรรมการที่เป็นตัวแทนผู้ถือหุ้นแต่ละกลุ่ม
(ปัจจุบันไม่มี)

1.2 คณะกรรมการบริหาร

  รายชื่อและตำแหน่งหน้าที่ของคณะกรรมการบริหารของบริษัท

รายชื่อ ตำแหน่งหน้าที่

1. นายสุรินทร์ โตทับเที่ยง ประธานคณะกรรมการบริหาร

2. นายสลิล โตทับเที่ยง กรรมการผู้อำนวยการใหญ่

3. นายธีรวัฒน์ หวังศิริเลิศ กรรมการบริหาร

4. นายทวีศักดิ์ นารายณ์ประทาน ผู้อำนวยการฝ่ายบริหารทั่วไป

อำนาจหน้าที่ของคณะกรรมการบริหาร

1. การบุคคล

1.1 ร่วมวางระเบียบข้อบังคับการพนักงานของบริษัทฯ
เพื่อให้คณะกรรมการบริษัทพิจารณาขั้นตอนสุดท้าย

1.2 ปรับปรุงหรือเปลี่ยนแปลง ระเบียบ ข้อบังคับการพนักงานของบริษัทฯ

1.3 กำหนดระเบียบและวิธีปฏิบัติ

1.4 การแต่งตั้ง , ถอดถอน , โยกย้าย และลงโทษพนักงานระดับ กรรมการผู้ช่วยผู้จัดการ ,
ผู้จัดการฝ่าย, หัวหน้าส่วนลงไป

1.5 พิจารณาเพื่อเพิ่มเติมหรือปรับปรุงเปลี่ยนแปลงสวัสดิการของบริษัท

1.6 การประเมินคุณภาพและปริมาณคนในสังกัดให้สอดคล้องกับการดำเนินงาน

1.7 การประเมินผลและพิจารณาความดีความชอบของพนักงานระดับ ผู้ช่วยกรรมการ, ผู้จัดการฝ่าย

2. การบัญชี

2.1 อนุมัตินโยบายทางบัญชีขั้นสุดท้าย

2.2 การอนุมัติผู้ลงนามในเอกสารทางการเงิน

3. การเงิน

3.1 ปรับปรุงหรือเปลี่ยนแปลงงบประมาณ ไม่เกินข้อจำกัด ของงบประมาณที่ได้รับอนุมัติ

3.2 อนุมัติค่าใช้จ่ายและใช้งบลงทุนนอกงบประมาณ

4. การบริหารทั่วไป

4.1 การกำหนดแนวทางและนโยบายในการดำเนินงานของ
คณะกรรมการจัดการและผู้ช่วยกรรมการผู้จัดการ

4.2 การพบเพื่อชี้แจงต่อบุคคลภายนอกการให้ข้อมูลแก่บุคคลภายนอก เป็นกรณีพิเศษ

  1.3 คณะกรรมการการตรวจสอบ

  รายชื่อและตำแหน่งหน้าที่ของคณะกรรมการตรวจสอบ

รายชื่อ ตำแหน่งหน้าที่

1. พล.ต.อ.ชาญ รัตนธรรม ประธานคณะกรรมการตรวจสอบ

2. นายสถิตย์ ลิ่มพงศ์พันธุ์ กรรมการตรวจสอบ

3. นางสมศรี วิกสิตพณิช กรรมการตรวจสอบ

  อำนาจหน้าที่ของคณะกรรมการตรวจสอบ

1.  กำหนดให้มีการประสานความเข้าใจให้อยู่ในแนวทางเดียวกันระหว่างผู้สอบบัญชี
    คณะกรรมการบริษัท และสำนักตรวจสอบภายใน

2.  สอบถามถึงระดับความเสี่ยงที่สำคัญ ตลอดจนวิธีบรรเทาความเสี่ยงให้ลดน้อยลงจากผู้บริหาร
    ผู้อำนวยการสำนักตรวจสอบภายใน และผู้สอบบัญชี

3.  ปรึกษาหารือ และพิจารณาถึงขอบเขตการตรวจสอบ แผนการตรวจสอบของผู้ตรวจสอบภายใน
    และของผู้สอบบัญชีให้มีความสัมพันธ์ และเกื้อกูลกันในส่วนที่เกี่ยวกับการตรวจสอบด้านการเงิน
    (Financial Auditing)

4.  สอบทานงบการเงินระหว่างปีร่วมกับผู้สอบบัญชี
    และผู้อำนวยการสำนักตรวจสอบภายในก่อนที่จะนำส่งให้หน่วยงานกำกับดูแล

5.  สอบทานนโยบาย และวิธีปฏิบัติเกี่ยวกับการเบิกจ่ายของเจ้าหน้าที่บริษัท
    ตลอดจนการใช้ทรัพย์สินของบริษัท
    รวมถึงพิจารณาผลการตรวจสอบที่ผู้ตรวจสอบภายในหรือผู้สอบบัญชีได้ทำไว้

6.  จัดทำรายงานการปฏิบัติงานของคณะกรรมการตรวจสอบเสนอคณะกรรมการบริษัท
    และจัดทำรายงานแสดงถึงความรับผิดชอบและการปฏิบัติงานของคณะกรรมการตรวจสอบเพื่อเสนอเป้นส่วนหนึ่งในรายงานประจำปีของบริษัท

(2) การสรรหากรรมการและผู้บริหาร

วิธีการคัดเลือกบุคคลที่จะแต่งตั้งเป็นกรรมการไม่ได้ผ่านคณะกรรมการสรรหา เนื่องจากบริษัท
ผลิตภัณฑ์อาหารกว้างไพศาล จำกัด (มหาชน) มีกรรมการทั้งคณะ 11 ท่านตามกฎหมาย
และข้อบังคับที่ 18 ของบริษัทฯ เมื่อครบวาระกรรมการจะต้องจับสลากออกจากตำแหน่ง 1 ใน 3
แต่มีสิทธิที่จะได้รับการแต่งตั้งให้เข้าเป็นกรรมการของบริษัทฯ อีก

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

ค่าตอบแทนกรรมการผู้บริหารของบริษัทฯ สำหรับปีสิ้นสุดวันที่ 31 ธันวาคม 2543 และประมาณการปี
2544 ปรากฎดังนี้

2543 2544

ค่าตอบแทน จำนวน มูลค่า จำนวน มูลค่า

  (คน) (ล้านบาท) (คน) (ล้านบาท)

ค่าตอบแทนกรรมการ 12 3.2 10 3.2

ค่าตอบแทนของผู้บริหารรวม 26 5.2 26 5.2

ค่าตอบแทนของผู้บริหารสูงสุด 15 รายแรก 15 4.5 15 4.5

ค่าตอบแทนกรรมการและผู้บริหาร ประกอบด้วย เงินเดือน โบนัส ค่าพาหนะ และเงิน

สวัสดิการต่างๆ ทั้งนี้ค่าใช้จ่ายในการรับรองจะเบิกจ่ายตามที่ได้จ่ายจริง

(4) การกำกับดูแลกิจการ

ที่ผ่านมาคณะกรรมการของบริษัท ได้มีการปฏิบัติตามข้อพึงปฏิบัติที่ดีสำหรับกรรมการ

บริษัทจดทะเบียนและเป็นไปตามแนวทางของตลาดหลักทรัพย์เสมอมา

  (5) การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตัว
รวมทั้งเพื่อการซื้อขายหลักทรัพย์โดยเฉพาะในช่วง 1 เดือนก่อนที่งบการเงินเผยแพร่ต่อสาธารณชน
โดยกำหนดให้ผู้บริหารรายงานการซื้อขายหลักทรัพย์ต่อบริษัทฯ และตลาดหลักทรัพย์แห่งประเทศไทย
และหากบริษัท ตรวจสอบพบว่ามีการนำข้อมูลภายในไปใช้เพื่อประโยชน์ส่วนตัว บริษัทฯ
จะดำเนินการลงโทษตามกระบวนการต่อไป

  (6) บุคลากร:

จำนวนพนักงานทั้งหมด และจำนวนพนักงานในแต่ละสายงานหลักของบริษัทมีดังนี้ คือ

1. ฝ่ายการเงิน 4 คน

2. ฝ่ายจัดซื้อ 3 คน

3. ฝ่ายบัญชี 16 คน

4. ฝ่ายบุคคล 71 คน

5. ฝ่ายควบคุมคุณภาพ 25 คน

6. ฝ่ายวิจัยและพัฒนา 2 คน

7. ฝ่ายผลิต 554 คน

8. ฝ่ายคลังสินค้า 120 คน

9. ส่วนโรงงาน 54 คน

รวมทั้งสิ้น 849 คน